Kai galvojame apie vaiką, artimą draugą, ar romantinį partnerį
tikriausiai mintyse iškyla žodis „Meilė“.
Kartu atskuba ir kitos emocijos:
džiaugsmas, viltis,
jaudulys, pasitikėjimas ir saugumas.
O kartais – liūdesys ir nusivylimas.
Tikriausiai nėra kito žodžio žodyne
su kuriuo dauguma mūsų būtų susįję labiau nei su meile.
Tačiau atsižvelgiant į šio jausmo svarbą mūsų gyvenimuose,
ar nėra keista, kad niekas mūsų nemoko kaip mylėti?
Mes kuriame draugystes,
statome ankstyvus romantinius santykius,
tuokiamės, nešamės naujagimius namo iš ligoninės
tikėdamiesi, kad visko išmoksime patys.
Bet tiesa tokia, kad mes dažnai skaudiname
ir nepagarbiai elgiamės su tais, kuriuos mylime.
Tai gali būti subtilūs dalykai,
kaip kad prikalbinti draugę praleisti daugiau laiko su mumis,
žvilgtelėti į partnerio rašomą žinutę,
ar sugėdyti vaiką, kad nepakankamai pasistengė mokykloje.
100 procentų mūsų patirsime tokį nesveikų santykių elgesį
ir 100 procentų mūsų patys taip pasielgsime.
Tai žmogiška.
Blogiausiu atveju, žala, kurią sukeliame mylimiesiems
pasireiškia piknaudžiavimu ir smurtu.
Tokius žalojančius santykius
viena iš trijų moterų ir vienas iš keturių vyrų
patirs bent kartą gyvenime.
Jeigu esate kaip dauguma žmonių, išgirdę šią statistiką,
pagalvosite „Oi ne ne ne, man taip niekada nenutiks“.
Instinktyvu atsitraukti nuo žodžių „užgauliojimas“ ir „smurtas“,
manyti, kad tai nutinka tik kažkam kitam, kažkur kitur.
Bet tiesa tokia, kad nesveiki santykiai ir smurtas yra visur aplink mus.
Mes tiesiog vadiname juos kitais vardais, ir ignoruojame ryšį tarp jų.
Smurtas atsliūkina pas mus pasislėpęs nesveikoje meilėje.
Aš dirbu organizacijoje pavadinimu „Viena Meilė“,
įsteigtoje šeimos, kurių dukrą Yeardley nužudė jos buvęs vaikinas.
Tai tragedija, kurios niekas nenuspėjo,
tačiau žiūrėdami atgal pastebėjo, kad įspėjimo ženklai buvo matyti,
tik niekas nesuprato, ką jie matė.
Dažnai vadinami beprotiškumu, drama, ar per daug gėrimo,
jo veiksmai buvo neteisingai suprasti,
nors ir reiškė aiškų pavojų.
Jos šeima suvokė, kad jei kas nors būtų pakankamai išmanę apie šiuos ženklus,
merginos mirties būtų išvengta.
Taigi šiandien mes vykdome misiją
užtikrinti, kad kiti turėtų informaciją, kurios Yeardley ir jos draugai neturėjo.
Mūsų trys pagrindiniai tikslai:
surasti mums visiems žodžius
kalbėti tokia kėblia ir nepatogia tema;
įgalinti visus artimuosius, ypač draugus, padėti;
ir procese patobulinti mūsų visų gebėjimą mylėti.
Norint to pasiekti, svarbu pradėti įvardijant nesveikus ženklus,
kuriuos dažnai pražiūrime.
Mums taip pat rūpi kurti turinį,
kuris padėtų pradėti pokalbį su jaunais žmonėmis.
Kaip galima tikėtis, mūsų turinys yra pakankamai rimtas,
atsižvelgiant į problemą,
tačiau šiandien aš pasitelksiu vieną mūsų šviesesnių
bet vis tiek verčiančių susimąstyti pavyzdžių
„Dvieiliai“
įliustruoti penkis nesveikos meilės ženklus.
Pirmasis – intensyvumas.
(Video) Mėlynas: „Nemačiau tavęs keletą dienų. Pasiigau tavęs.“
Oranžinė: „Aš tavęs irgi pasiilgau. (#taimeilė)“
Mėlynas: „Nemačiau tavęs penkias minutes. Atrodo, lyg amžinybę.
Ką veikei visas penkias minutes be manęs?“
Oranžinė: „Praėjo tik trys minutės. (#tainemeilė)“
Ar kas nors atpažįstate tai? Nežinau. Aš atpažįstu.
Žalojantys santykiai neprasideda žalojimu.
Jie prasideda jauduliu ir laime.
Intensyvia emocija ir prieraišumu, skubėjimu.
Tai labai geras jausmas.
Jautiesi lyg tau pasisekė, lyg laimėjai loteriją.
Tačiau nesveikoje meilėje šie jausmai su laiku pasikeičia,
iš jaudulingų į viską užgožiančius ir galbūt šiek tiek dusinančius.
Giliai viduje jaučiate tai.
Galbūt tuomet, kai naujas vaikinas ar mergina
prisipažįsta jums meile greičiau nei esate tam pasirengę,
ar pradeda rodytis visur, kur ir jūs, nuolat rašyti ir skambinti.
Galbūt jie nekantrūs, kai užtrankate atsakyti,
nors ir žino, kad esate labai užsiėmęs tą dieną.
Svarbu atsiminti, kad svarbiausia ne kaip santykiai prasideda,
bet kaip jie vystosi.
Svarbu ankstyvosiomis naujų santykių dienomis
pastebėti kaip jaučiatės.
Ar jus tenkina intymumo tempas?
Ar jaučiate, kad turite pakankamai erdvės kvėpuoti?
Svarbu išmokti naudoti savo balsą
kalbant apie savo poreikius.
Ar į jūsų pageidavimus atsižvelgta?
Antrasis ženklas – atskirtis.
(Video) Oranžinė 2: „Nori ką nors nuveikti?“
Oražinė 1: „Mes su vaikinu visada praleidžiame pirmadienį kartu.“
Oranžinė 2: „Nori ką nors nuveikti?“
Oražinė 1: „Mes su vaikinu visada praleidžiame pirmadienį kartu.“
Oražinė 2: „Rytoj?“ Oražinė 1: „Ir antradienį.“
Oražinė 2: „Trečiadienį?“ Oražinė 1: „Ir trečiadienį.“
Jei paklaustumėte manes, atskirtis yra viena dažniausiai pražiūrimų
ir nesuprastų nesveikos meilės ženklų.
Kodėl?
Todėl, kad nauji santykiai prasideda intensyviu noru leisti laiką kartu,
tad lengva nepastebėti, kai kažkas pasikeičia.
Atskirtis atsiranda kai jūsų naujas vaikinas ar mergina
pradeda pamažu traukti jus toliau nuo jūsų šeimos ir draugų,
jūsų paramos sistemos,
vis tvirčiau prisirišdami jus prie savęs.
Jie galbūt sako tokius dalykus,
kaip „Kodėl leidi laiką su jais? Jie nevykėliai“ apie jūsų draugus,
arba „Jie nori, kad išsiskirtumėme. Jie nusistatę prieš mus“ apie jūsų šeimą.
Atskirtis tai abejonių sėklų sėjimas
apie kiekvieną žmogų iš jūsų gyvenimo iki šių santykių.
Nepriklausomybė vienam nuo kito yra sveikos meilės dalis –
du žmonės kurie mėgsta leisti laiką kartu,
ir kurie palaiko ryšius su žmonėmis ir veiklomis, kurias turėjo iki tol.
Iš pradžių jūs galbūt praleidžiate kiekvieną minutę kartu,
tačiau su laiku svarbu palaikyti nepriklausomybę.
Tai darote kai turite planų su draugais ir juos vykdote,
ir paskatinate savo partnerį daryti tą patį.
Trečiasis nesveikos meilės ženklas - perdėtas pavydas.
(Video) Mėlynas 2: „Ko toks laimingas?“
Mėlynas 1: „Ji ėmė mane sekti Instagrame!“
Mėlynas 2: „Ko toks nervingas?“
Mėlynas 1: „Ji, ji ėmė mane sekti, visur.“
(#tainemeilė)
Kai mėdaus mėnuo baigiasi,
gali išryškėti perdėtas pavydas.
Jūsų partneris gali tapti pernelyg reiklus,
norintis nuolatos žinoti kur ir su kuo esate,
galbūt jis net ims jus persekioti visur, internete ir už jo.
Perdėtas pavydas taip pat atneša savinimasi ir nepasitikėjimą,
dažnus kaltinimus dėl flirtavimo su kitais žmonėmis, apgaudinėjimo,
atsisakymą girdėti jus, kai sakote jiems,
kad nėra ko nerimauti, kad mylite tik juos.
Pavydas yra bet kokių žmogiškų santykių dalis,
bet perdėtas pavydas yra kitoks.
Jis – grėsmingas, beviltiškas ir piktas.
Meilė neturėtų tokia būti.
Ketvirtasis ženklas yra menkinimas.
(Video) Mėlynas: „Nori nuveikti ką nors?“ Oranžinė: „Aš turiu mokytis.“
Mėlynas: „Vis tiek gausi 10. 10 už nuostabumą. (#taimeilė)“
Mėlynas: „Nori nuveikti ką nors?“ Oranžinė: „Aš turiu mokytis.“
Mėlynas: „Vis tiek gausi 2.
2, 2 už... kvailumą. (#tainemeilė)“
Taip.
Nesveikoje meilėje žodžiai naudojami kaip ginklai.
Pokalbiai, kurie būdavo lengvi ir šviesūs,
tampa įžūliais ir gėdingais.
Galbūt jūsų partneris skaudžiai pajuokauja apie jus,
galbūt pasakoja nemalonias istorijas ir juokelius apie jus, kai to nenorite.
Kai mėginate paaiškinti, jog tai jus skaudina,
jie užsidaro ir apkaltina jus, kad pernelyg imate į širdį.
„Kodėl tu tokia jautri? Kur tavo problema? Nusiramink.“
Jaučiatės nutildyti tokių žodžių.
Atrodo savaime suprantama, tačiau partneris turėtų jus palaikyti.
Jų žodžiai turėtų jus kelti į viršų, ne žeminti.
Jie turėtų saugoti jūsų paslaptis, ir būti ištikimi.
Jie turėtų padėti jums pasijusti labiau pasitinkinčiais savimi,
ne mažiau.
Galiausiai, penktasis ženklas – nepastovumas.
(Video) Oranžinė 1: „Liūdėčiau, jei išsiskirtume.“
Oranžinė 2: „Aš taip pat. (#taimeilė)“
Oranžinė 1: „Aš taip liūdėčiau, jei išsiskirtume.
Aš nusiridenčiau nuo laiptų.
Tikrai! Ir nemėgink manęs sustabdyti!“
(#tainemeilė)
Dažni išsiskyrimai ir susitaikymai, aukštos aukštumos ir žemos žemumos,
kai įtampa kyla, stiprėja ir nepastovumas.
Pilni ašarų ir įsierzinę pykčiai su emocingais susitaikymais po jų,
kandūs ir žeidžiantys komentarai,
kaip kad „Tu nesi nieko vertas, nežinau kodėl esu su tavimi!“
po kurių seka greiti atsiprašymai ir pažadai, kad daugiau taip nenutiks.
Tame etape jūs jau taip įpratę prie šių santykių greitųjų kalnelių,
kad galbūt nebepastebite, kokiais nesveikais ir gal net pavojingais
patapo jūsų santykiai.
Gali būti ypač sudėtinga pastebėti
kai nesveika meilė patampa žalojančia,
tačiau užtenka paminėti, kad kuo daugiau šių ženklų
yra jūsų santykiuose,
tuo labiau nesveiki ir galbūt net pavojingi gali būti jūsų santykiai.
Ir jeigu jūsų instinktai sako išsiskirti ir išeiti,
kaip kad mes visi dažnai patariame savo draugams
kuomet pastebime juos nesveikuose santykiuose,
tai nebūtinai yra pats geriausias patarimas.
Išsiskyrimas gali iššaukti smurtą.
Jeigu nerimaujate, kad taip galite iššaukti smurtą,
ar jau esate smurtiniuose santykiuose, būtina pasitarti su ekspertu apie tai,
kaip saugiai palikti šiuos santykius.
Bet kalbame ne tik apie romantinius santykius, ne tik apie smurtą.
Suprasdami nesveikos meilės ženklus
jūs galite stebėti ir suvokti beveik visus santykius savo gyvenime.
Pirmą kartą gyvenime, galbūt suprasite kodėl nusiviliate draugyste,
ar kodėl kiekvienas susitikimas su tam tikru šeimos nariu
jums sukelia neigiamus jausmus.
Galbūt netgi pastebėsite kaip jūsų pačių intensyvumas ir pavydas
sukelia problemų su kolegomis darbe.
Suvokimas tai pirmas žingsnis į tobulėjimą,
ir kol jūs negalite paversti kiekvienų nesveikų santykių sveikais,
ir kai kuriuos iš jų jums teks palikti,
jūs galite kadien stengtis kurti sveikesnius santykius.
O štai ir džiugios naujienos –
tai iš tikrųjų nėra taip sudėtinga.
Atvira komunikacija, abipusė pagarba,
kilnumas, kantrybė –
mes galime mokytis šių dalykų kasdien.
Ir kol praktika tikrai padės jums patobulėti,
privalau pažadėti, kad tai nepadarys jūsų tobulais.
Tai – mano darbas,
kiekvieną dieną aš mąstau ir kalbu apie sveikus santykius,
bet vis tiek pasielgiu žalojančiai kitų atžvilgiu.
Tik vakar, kai mėginau išsiruošti iš namų su keturiais vaikais,
tarp ginčų, rėkavimų ir skundų apie pusryčius,
aš visiškai praradau kantrybę.
Tyčia su didžiuliu pykčiu, aš surėkiau:
„Visi užsičiaupiat ir darot taip, kaip sakau!
Jūs – patys blogiausi!
Atimsiu telefonus, negausit saldymynų
ir daugiau nieko, kas bent kiek jums gyvenime teiktų malonumą!“
(Juokas)
Ar kas nors tai patyrėte?
(Plojimai)
Nepastovumas, menkinimas.
Mano vyriausias sūnus atsisuko, pažiūrėjo į mane ir pasakė:
„Mama, tai ne meilė.“
(Juokas)
Tą akimirką, aš tikrai norėjau jį užmušti už tokį kaltinimą.
Patikėkit manimi.
Tačiau aš susikaupiau
ir pamaniau sau, kad žinote, iš tikrųjų, aš didžiuojuosi.
Didžiuojuosi, kad jis rado žodžių mane sustabdyti.
Aš noriu, kad visi mano vaikai suprastų
koks elgesys su jais yra priimtinas,
ir turėtų balsą ir žodžių išreikšti, kai elgesys nėra priimtinas,
vietoj to, kad tiesiog su tuo susitaikytų.
Pernelyg ilgai mes priskyrėme santykius prie „nerimtų temų“,
kai iš tiesų santykių įgūdžiai yra vieni svarbiausių
ir sunkiausiai išmokstamų gyvenime.
Gebėjimas suvokti nesveikų santykių ženklus
ne tik padeda neįklimpti į nesveiką meilę,
bet sveikos gyvensenos praktikavimas
gali patobulinti beveik visus jūsų gyvenimo aspektus.
Aš esu visiškai įsitikinusi,
kad nors meilė ir yra instinktas, ir emocija,
gebėjimas mylėti yra įgūdis,
kurį įgyti ir su laiku ištobulinti galime visi.
Ačiū jums.
(Plojimai)